สังคมข่าวหุ้น
*ดัชนีตลาดหุ้นไทยปรับฐานเล็กน้อย หลังไม่ผ่านแนวต้านสำคัญ 1,750 จุด ทำให้ลงมา -14.14 จุด มาที่ 1,724 จุด โดยมีหุ้นกลุ่มโรงไฟฟ้ากดดัน หลังจากมีคนไปยื่นหนังสือถึงผู้ตรวจการแผ่นดินให้พิจารณาเกี่ยวกับแผนผลิตไฟฟ้าใหม่ ส่งผลให้หุ้น BCPG, GULF, GPSC และ BGRIM ร่วงกันระนาว เดี๋ยวคงต้องมาดูความชัดเจนว่าเรื่องราวจะไปต่ออย่างไร ประเทศไทยก็เป็นแบบนี้แหละ
4 ก.ค. 2562

คาเฟอีน
*ดัชนีตลาดหุ้นไทยปรับฐานเล็กน้อย หลังไม่ผ่านแนวต้านสำคัญ 1,750 จุด ทำให้ลงมา -14.14 จุด มาที่ 1,724 จุด โดยมีหุ้นกลุ่มโรงไฟฟ้ากดดัน หลังจากมีคนไปยื่นหนังสือถึงผู้ตรวจการแผ่นดินให้พิจารณาเกี่ยวกับแผนผลิตไฟฟ้าใหม่ ส่งผลให้หุ้น BCPG, GULF, GPSC และ BGRIM ร่วงกันระนาว เดี๋ยวคงต้องมาดูความชัดเจนว่าเรื่องราวจะไปต่ออย่างไร ประเทศไทยก็เป็นแบบนี้แหละ
*ลุ้นจนเหนื่อยมาหลายรอบ สำหรับราคาหุ้น “พี่ปอ” PTT เพราะยากที่จะผ่านแนวต้านสำคัญ 50.00 บาท แม้ว่าบางช่วงราคาน้ำมันดิบในตลาดโลกปรับขึ้น และเป็นปัจจัยหนุนได้ แต่จนแล้วจนรอดราคาก็ยังไม่ผ่าน 50.00 บาท เลยต้องไปตรวจเช็กกันหน่อยว่ามีใครไป “แปะยันต์” กันราคาหุ้นห้ามผ่านหรือเปล่า
*KKP เกียรตินาคิน คาดกำไรสุทธิใน 2Q19 เติบโตโดดเด่น เราประมาณการฯ ปัจจุบันยัง Laggard กับ SET อยู่ค่อนข้างมาก เพราะผลประกอบการไตรมาส 1/2562 ออกมาไม่ค่อยสวยนัก ต่ำกว่าที่นักวิเคราะห์คาดกันไว้ แต่กำไรไตรมาส 2/2562 ถูกคาดหมายว่าจะออกมาสวยงาม กำไร 1.7 พันล้านบาท เพิ่มขึ้น 10% จาก Q2/61 และเพิ่ม 38% จากไตรมาสก่อนหน้า เพราะรับผลดีจากมูลค่าการซื้อขายในธุรกิจหลักทรัพย์ที่กลับมาเติบโตได้ในไตรมาส 2 และการเป็นที่ปรึกษาทางการเงินให้กับ GPSC เข้าซื้อหุ้น GLOW มูลค่าดีลสูงถึง 1.4 แสนล้านบาท คาดว่า จะทยอยรับรู้ค่าธรรมเนียมเข้าใน Q2 หนุนให้มีรายได้ที่ไม่ใช่ดอกเบี้ยเพิ่มขึ้นได้โดดเด่น IAA Consensus Target Price อยู่ที่ 80.00 บาท
*GULF-บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) ราคาหุ้นพุ่งจะทะลุจออยู่แล้ว ล่าสุดขึ้นมาบริเวณ 130 กว่าบาท มากกว่าราคาเป้าหมายของโบรกฯ ทุกสำนัก แต่ก็อย่างว่าล่ะ นักลงทุนมั่นใจในศักยภาพ และการเติบโตของบริษัท ทำให้เข้ามาไล่ราคาหุ้นกันสนุกสนาน ส่วนค่าพี/อีที่พุ่งมาเกิน 100 เท่านั้น หากย้อนไปก่อนหน้านี้ มีหุ้นไฟฟ้าหลายตัวที่พี/อีสูงเป็นร้อยเท่าก็มี และหลังจากนั้นพี/อีค่อย ๆ ลดลงมา ตามผลประกอบการในอนาคตที่ออกมาสวยงาม นี่ถ้าไม่เจอข่าวเรื่องคนไปยื่นหนังสือกับผู้ตรวจการแผ่นดิน ราคาคงไม่ร่วง
*ราชธานีลิสซิ่ง THANI แม้จะมีข่าวว่า SCB อาจจะเข้ามาซื้อกิจการ จนทำให้ราคาหุ้นทยอยเพิ่มขึ้นมาก่อนหน้านี้ แต่ราคา ณ ปัจจุบันที่บริเวณ 7.00 บาท ถือว่าใกล้เต็มมูลค่าแล้วล่ะ เพราะราคาเป้าหมาย IAA Consensus Target Price อยู่ที่ 7.88 บาท ส่วนแนวโน้มกำไรไตรมาส 2 บล.ฟินันเซียฯ เคาะออกมาอยู่แถว ๆ 505 ล้านบาท เพิ่มขึ้น 28.8% ส่วนใหญ่เกิดจากการกลับรายการเงินสำรองหนี้สูญทั่วไป และคาดหมายกำไรปี 2562 อยู่ที่ 1.96 พันล้านบาท เพิ่มขึ้น 19% ของบล.ฟินันเซียฯ ให้ราคาเป้าหมายไว้ 7.70 บาท แนะนำ “ถือ”
*ธนาคารธนชาต จำกัด (มหาชน) หรือ TBANK จัดโปรโมชั่นดอกเบี้ยพิเศษ 0.99% ต่อปี นาน 6 เดือน ให้กับผลิตภัณฑ์สินเชื่อระยะยาวทุกชนิดที่มีหลักทรัพย์เป็นหลักประกันเฉพาะในงาน SMART SME EXPO 2019 ณ ศูนย์แสดงสินค้าและการประชุม อิมแพ็ค เมืองทองธานี พร้อมแคมเปญเด็ด “พาเพื่อนกู้ ลุ้นถึงหมื่น” เพียงแนะนำเพื่อน SME สมัครสินเชื่อกับธนชาต รับบัตรกำนัลเซ็นทรัลล้านละ 1,000 บาท สูงสุด 20,000 บาท
*แนวโน้มการลงทุนในวันนี้ (5 ก.ค.) ตลาดฯ มีโอกาสที่จะพักฐานต่อได้ เพราะหลังจากหลุดแนว 1,730 จุด ก็เกิดสัญญาณขายเล็ก ๆ ออกมา ส่วนวานนี้ไม่หลุดแนว 1,722 จุด ทำให้ยังมีโอกาสขึ้นทดสอบ 1,740 จุด ส่วนแนวรับให้ไว้ที่ 1,722-1,710 จุด